kardosdrur/scandi-wiki huggingface dataset:
Mette

Mette er et pigenavn, der er afledt via Merete af Margrethe, som igen er afledt af Margareta (fra omkring 11. århundrede), der er græsk-latinsk form af det persiske ord for 'perle'. Mette er meget anvendt i Danmark, såvel alene som i sammensætninger samt i variationer som Meta, Metha, Metta og Metty. 39.414 personer i Danmark bærer per 1. januar 2020 et af disse navne ifølge Danmarks Statistik.

Kendte personer med navnet
Mette, dansk popsanger, født 1948. 
Mette-Marit, norsk kronprinsesse.
Mette Bondo, dansk sanger (bedre kendt som Mathilde).
Mette Ejrnæs, dansk økonom.
Mette Frederiksen, Danmarks statsminister.
Mette Fugl, dansk journalist.
Mette Gravholt, dansk håndboldspiller.
Mette Henriksdatter Gøye, dansk forfatter.
Mette Horn, dansk skuespiller.
Mette Jacobsen, dansk svømmer.
Mette Knudsen, dansk forfatter.
Mette Koefoed Bjørnsen, dansk cand.polit. og forligsmand. 
Mette Vestergaard Larsen, dansk håndboldspiller.
Mette Lisby, dansk stand-up komiker og tv-vært.
Mette Madsen, dansk politiker og minister.
Mette Mathiesen, dansk trommeslager og komponist.
Mette Melgaard, dansk håndboldspiller.
Mette Munk Plum, dansk skuespiller.
Anne Mette Hansen, dansk håndboldspiller.
Anne-Mette Rasmussen, dansk pædagog og tidligere statsministerfrue.
Mette Vibe Utzon, dansk journalist og tv-vært.
Mette von Kohl, dansk skuespiller.
Mette Winge, dansk forfatter.

Navnet anvendt i fiktion
Søren og Mette er titlen på en lærebogsserie fra 1954 for de mindste skoleklasser i dansk.
Karen, Maren og Mette er titlen på en dansk film fra 1954.
Mette-Emil er titelperson i en række bøger for småbørn af Dorte Karrebæk.
"Ane-Mette" er titlen på en novelle fra 1887, skrevet af Henrik Pontoppidan.

Referencer  

Pigenavne
National Model Railroad Association

National Model Railroad Asssociation (NMRA) er den amerikanske modeljernbaneorganisation.

NMRA blev stiftet i 1935 i Milwaukee, Wisconsin i USA. Der var 71 grundlæggende medlemmer, incklusiv A.C. Kalmbach som året før havde stiftet månedsbladet Model Railroader. Kalmbach begyndte også at udgive bladet Trains i 1941.

NMRA blev startet som en organisation der kunne danne standarder indenfor modeltog, fordi det ofte var problematisk (eller direkte umuligt) at bruge dele fra forskellige fabrikanter. F.eks. kunne hjul fra firma A íkke nødvendigvis passe på skinner fra firma B, også selvom de angiveligt var i samme skala. Via medlemmernes arbejde i NMRA er der blevet skabt standarder for diverse skalaers hjul, spor, electricitet, Digital Command Control (DCC), moduler, m.m.

I 1982 blev National Model Railroad Association's hovedsæde i Chattanooga, Tennessee åbnet, og i 1986 blev organisationens research bibliotek åbnet, opkaldt efter A.C. Kalmbach. I 2004 fik dette bibliotek også betegnelsen som Tennessee's officielle togbibliotek.

NMRA's europæiske modstykke er MOROP.

Eksterne henvisninger 
 NMRA
 A.C. Kalmbach Memorial Library

Modeljernbane
Organisationer fra USA
Frieza

Frieza (japansk: フリーザ, Furiza), romaniseret som Freeza i japansk merchandise, er en af de største skurke i Dragon Ball mangaen. Han medvirker i bog 21-28. Hans far er King Cold og han hersker over mange planeter. Han har også en storebror, som hedder Cooler (han optræder kun i to film). Desuden har han også en søn, Kuriza, som optræder i Neko-Majin. Frieza har en del lejesvende under sig, heriblandt: Zarbon, Dodoria og Ginyu-Komandoen. Han undertrykker sin styrke voldsomt i sin først form. I løbet af serien tvinger Son Goku og hans venner ham til at forvandle sig 3 gange indtil han når sin fulde styrke. 

Frieza frygtede legenden om super-saiyan, som ville være stærk nok til at tilintetgøre ham. Derfor udslettede han planeten Vegeta, samt størstedelen af saiyansne. Son Goku's far Bardock døde i kamp mod Frieza. År senere hører han om dragekuglerne og tager til Namek for at samle dem. En del Namekianere bliver dræbt af Frieza's styrker i processen. Son Goku, Vegeta og hans venner modsætter sig Frieza. Vegeta bliver dræbt af Frieza og afslører overfor Son Goku at Frieza udslettede deres planet. Under kampen mellem Son Goku og Frieza, dræber Frieza Krillin. Goku's vrede forvandler ham til en super-saiyan, som kan besejre Frieza. Frieza er trængt op i et hjørne og vil tilintetgøre Namek, da han kan overleve i rummet.

På mirakuløs vis overlever Frieza og Son Goku Nameks tilintetgørelse. King Cold har fået sin søn robotiseret, men de to dræbes af den tidsrejsende Trunks før Son Goku's ankomst.

Figurer fra Dragon Ball
Leif

Leif er et drengenavn, der har sine rødder i det oldnordiske navn Leifr, der betyder "efterkommer" eller "arving". Det findes også i varianterne Leiff, Lejf og Lejff. Navnet har tidligere været meget udbredt, og skønt det er for nedadgående er der stadig omkring 20.000 danskere, der bærer et af navnene ifølge Danmarks Statistik.

Kendte personer med navnet 
Leif den Lykkelige, nordisk opdagelsesrejsende.
Leif Davidsen, dansk journalist og forfatter.
Leif Hjortshøj, dansk tv-producent.
Leif Mikkelsen (håndbold), dansk håndboldtræner og tv-kommentator.
Leif Mikkelsen (politiker), dansk DGI-formand og folketingspolitiker.
Leif Mortensen, dansk cykelrytter.
Leif Nielsen, dansk fodboldspiller.
Leif Panduro, dansk forfatter.
Leif Roden, dansk rockmusiker.
Leif Sylvester Petersen, dansk multikunstner.
Leif Printzlau, dansk fodboldspiller.
Knud Leif Thomsen, dansk filminstruktør.

Navnet anvendt i fiktion 
Leif i Parken er med en omskrivning af ordet "live" titlen på et album af Shu-bi-dua fra 1979.

Drengenavne
John J. Kavelaars

JJ Kavelaars er en canadisk astronom, som var en del af det team der opdagede flere måner omkring Jupiter, Saturn, Uranus og Neptun.

Dr. Kavelaars har studeret hos Glencoe District High School i Ontario, University of Guelph og Queen's University i Kingston, Ontario. Han er astronom ved Dominion Astrophysical Observatory i Victoria, B.C.

Han er ansvarlig for opdagelsen af omkring tyve måner til Saturn, Uranus og Neptun, og omkring hundrede mindre planeter. Kavelaars er koordinator for Canada France Ecliptic Plane Survey (CFEPS) .

Eksterne henvisninger 
 Biografi fra 2003
 Hjemmeside hos NRC 

Videnskabsfolk fra Canada
Astronomer fra Canada
Grafikkort

Grafikkortet er den komponent i en PC, som beregner billedet, der vises på skærmen. Selve grafikkortet har sin egen GPU (Graphics Processing Unit), som bliver brugt udelukkende til grafikberegninger. Grafikkortet kan både fås som en integreret del af computerens bundkort og som et separat kort, der sættes i bundkortet. De integrerede kort er i dag forældede og man ser enten separate grafikkort eller CPU'er med indbygget grafik processor. De hurtigste integrerede grafik processorer kan som regel trække nyere computerspil ved laveste visuelle indstillinger. Med de nyere dedikerede grafikkort kan man køre dem i SLI eller CrossFire, hvor man så får en stærkere ydelse ud af kortet. Man kan derfor opnå kraftigere ydelse og det er især brugt, hvis man kører med flere skærme ad gangen for eksempel ved brug af NVIDIA Surround. 

Man kan lige som på en CPU også overclocke et grafikkort. Det gør, at den kan foretage flere beregninger hurtigere og det gør også, at man kan have bedre grafik i spillene. De ekstreme grafikkort kan som standard købes med en vandkøle blok - lige til at sætte i sin computer. Det gør, at der kommer bedre muligheder for at overclocke grafikkortet. 

De mest udbredte producenter af grafikkort er i dag AMD, NVIDIA og Intel. Intel producerer udelukkende integrerede grafikkort.

Multi GPU løsninger 

Der findes i dag kun 2 dominerende producenter af grafikkort, AMD & NVIDIA. Begge producenter har deres teknologi til, hvordan de håndterer multi GPU løsninger, AMD har CrossFire og NVIDIA har SLI. 

SLI fungerer ved, at man fysisk forbinder grafikkort med en SLI connector, også kaldet en SLI bro, da det danner en bro henover grafikkortene. CrossFire derimod fungerer udelukkende ved hjælp af PCIe forbindelsen mellem kortene. 

Cloud løsninger
 
Flere services er begyndt at tilbyde Cloud løsninger til grafikkort på BETA niveau. Som betyder at, Nvidia har grafikkortet hos deres server, og kunderne så kan "downloade" Grafikkort. Formålet med Geforce NOW og lignende services er, at forbrugerne ikke skal investere i grafikkort fysisk, men derimod kan købe sig til det på time- og månedsbasis. Cloud gaming stiller nogle krav til CPU og internetforbindelse (min 25 Mbps).

Prisudvikling på Grafikkort

Både nationalt og internationalt er priserne på grafikkort steget pga. øget efterspørgsel der har presset underproducenterne af grafikkort. Den øgede efterspørgsel skyldes at grafikkortene kan bruges til et "mine" kryptovaluta. Det fik blandt andet Nvidia til, at bede deres forhandlere, om at sætte et maksimum på 2 grafikkort per kunde. I Danmark er priserne på grafikkort dog faldet igen for første gang i maj måned.

Referencer 
1. https://www.nvidia.com/en-us/geforce/products/geforce-now/mac-pc/system-reqs/
1. https://www.techtimes.com/articles/219373/20180122/nvidia-wants-to-fix-gpu-shortage-by-asking-retailers-to-limit-sales-to-2-per-customer.htm
1. https://compware.dk/guides/test-grafikkort-er-blevet-billigere-den-sidste-maned

Se også 
 ATI
 NVIDIA

3-D-computergrafik
Detritus

Detritus er, indenfor biologiske økosystemer, dødt organisk materiale fra vira og organismer (fx planter og dyr).

I vandigt miljø haves stordetritus (nedfaldne blade o.l.), findetritus - og organiske forbindelser opløst i vandet eller liggende på vandoverfladen.

Se også 
 Destruent
 Humificering - processen (incl. kompostering) fra førne til humus via nedbrydere
 Muld

Referencer 

Biologisk affald
Biologi
Universal abit

Universal abit (tidligere ABIT Computer Corporation) er en tidligere taiwanesisk fabrikant af hovedsaglig bundkort til computere. Firmaet blev grundlagt i 1989.

Virksomheden fik i 2005 økonomiske problemer og måtte sælge navnet "ABIT" og andre aktiver, herunder patenter og varemærker til Universal Scientific Industrial Co., Ltd. (USI) i maj 2006.

Referencer 

Computervirksomheder fra Taiwan
Elektronikvirksomheder fra Taiwan
Taipei
Pioneer

Pioneer er en japansk elektronikvirksomhed grundlagt i 1938. Hovedkvarteret ligger i Tokyo.

I dag produceres der alle former for elektronik til hjemmet, f.eks MP3-afspillere, dvd-afspillere og optagere, tv, radio, hi-fi-anlæg, plasmaskærme etc.

Desuden meget kendt for deres lydudstyr og navigationsanlæg til biler med bl.a. Apple CarPlay.

Etableret i 1938
Elektronikvirksomheder fra Japan
Virksomheder i Tokyo
Lavinebipper

En lavinebipper, lavine-transceiver, lavine-beacon  (ARVA fra fransk: "Appareil de Recherche de Victimes en Avalanche", "apparat, der finder ofre i laviner") er en nødpejlesender og nødpejlemodtager i én, beregnet til at finde personer eller ting begravet i sneen (laviner), som benytter sig af nærfeltskommunikation på frekvensen 457 kHz (typisk EU) eller på 2275 kHz (typisk USA). (Oprindeligt var apparatet lavet som et ekkolodsystem)

Funktionalitet 
Lavinebipperen har en omskifterknap, så den enten kan sende signaler eller modtage signaler. En lavinebipper rækker ca. 30-80 meter.

Det betyder lavinebipperen kan anvendes til at udsende et signal, så andre over sneen kan pejle sig frem til den begravede person. Hvis man er over sneen, og personen som skal pejles er under sneen, skal man stille sin lavinebipperen til at modtage, og alene eller sammen med andre, pejle sig frem til den begravede person. Sammen med lavinebipperen bør man have en lavinesonde og en lavineskovl. Lavinesonden anvendes til at prikke ned i sneen for at finde personen - eller for at sikre, at man ikke graver ned i personen.

Lavinebipperen benyttes således, at hvis den forreste i eksempelvis en bjergbestigergruppe skal krydse et farligt område med lavinefare, da skal lavinebipperen stå på "send". Hvis personen, så bliver dækket af sne, skal dem der kommer til undsætning, stille deres lavinebipper på "modtag" og kan derved pejle sig ind på den lavinebipper, der sender signalet.

Derved kan man opspore de snedækkede personer hurtigt og præcist, og man reducerer herved tiden, hvori den uheldige er begravet i sneen. Det kræver dog, at både personen under sneen og en anden over sneen har en lavinebipper.

Systemet virker på samme måde som en rævejagt.

Se også
 Lavinerygsæk - også set kaldet lavine-airbag
 Lavinesonde

Referencer

Eksterne henvisninger
 17. feb. 2012, politiken.dk: Prinsen havde lavinebipper med sig

Brand- og redningsudstyr
Måleinstrumenter
Nødkommunikation
Nærfeltskommunikation
Tryghed
Tengwar

Tengwar er et alfabet opfundet af forfatteren J.R.R. Tolkien (som skrev bl.a. Hobbitten og Ringenes Herre). Tengwar bruges til at skrive Tolkiens opfundne elversprog, heriblandt quenya og sindarin. Quenya er et ceremonielt sprog (som latin bruges i den katolske kirke i vore dage) medens Sindarin er hverdags-elvisk. Tengwar skrives fra venstre mod højre i vandrette linjer. Tal er desuden skrevet "baglæns", således at fx 120454 ville skrives 454021.

Bogstaver 
Tengwar består af to slags "bogstaver", tengwa og tehtar. Tengwa svarer til konsonanter, heraf er følgende;

Sindarin Tengwa 
tinco – t,
parma – p,
calma – ch,
quesse – c/k,
ando – d,
umbar – b,
anga – j,
ungwe – g,
thúle – th/ð,
formen – f,
harma – sh,
hwesta – kh,
anto – dh/þ,
ampa – v,
anca – zh,
unque – gh,
númen – n,
ngoldo/ñoldo – ñ/ny (nj),
óre – r (bruges kun i slutningen af et ord),
vala – w,
ngwalme – ng,
wilya – ? (ukendt betydning, muligvis w eller x),
rómen – r (inde i et ord),
arda – rh,
lambe – l,
alda – lh,
silme – s,
silme nuquerna – s (baglæns),
áse, áze eller esse – ss,
áze nuquerna – ss (baglæns),
hyarmen – h,
hwesta sindarinwa – hw,
halla – h (bruges meget sjældent)

Quenya Tengwa 
tinco – t,
parma – p,
calma – c/k,
quesse – kw,
ando – nd,
umbar – mb,
anga – ng,
ungwe – ngw,
thúle eller súle – th/ð eller s,
formen – f,
harma eller aha – kh,
hwesta – khw,
anto – nt,
ampa – mp,
anca – nk,
unque – nkw,
númen – n,
noldo/ñoldo – ñ/n (nj),
óre – r (bruges kun før en konsonant eller i slutningen af et ord),
vala – v,
nwalme – nw,
wilya eller vilya – w/v,
rómen – r (bruges kun inden en vokal),
arda – rd,
lambe – l,
alda – ld,
silme – s,
silme nuquerna – s (baglæns),
áse, áze eller esse – ss,
áze nuquerna – ss (baglæns),
hyarmen – h,
halla – h (sjældent i brug)

Begge sprog 
Ydermere er der yanta (y), anna (y) og úre (w/o) – disse bruges til at skabe diftonger med disse bogstaver;

Tehtar (vokaler) 
Vokaler skrives over konsonanterne, reglerne for disse varierer;

I Quenya skrives den givne vokal over den forrige konsonant, fx parma – hvilket betyder "bog" – skrives altså prm – over p skrives det første a, det andet over m

I Sindarin skrives vokalen over den næste vokal, således at parma ("bog") staves således:
prm – det første a skrives over r og det sidste a skrives over en såkaldt bærer. En bærer er et stumt "bogstav", der kan være kort eller lang altefter hvorvidt vokalen er lang eller kort.

Ovenstående tengwar/tehtar-hybrider yanta, anna og úre bruges som sagt i diftonger. yanta kan bruges som både e, i og y, herover skrives den ønskede vokal således at værdien i fx yanta sammen med et a over samme vil give ordlyde "ai" (gælder både Q og S)

Eksterne henvisninger 

 omniglot.com 

J.R.R. Tolkien
Jade

Jade er en betegnelse for to forskellige bjergarter: aktinolit og jadeit. Begge er krystalliserede mineraler.

De blev brugt i sten- og bronzealderkulturer og er næsten lige så hårde som kvarts, meget slidstærke og med smukke farver og kan formes. Først i 1863 opdagede den franske mineralog Alexis Damourat, at "jade" er to forskellige materialer. 

Jade fik ord for at helbrede smerter ("sting") i siden. Den del af kroppen hedder på spansk ijada, af latin ilia (= lyske, underliv, flanke),  beslægtet med latin ileus (= alvorlige koliksmerter).  I 1560'erne blev jade på spansk kaldt piedra de ijada (= koliksten, sten mod smerter i siden), forkortet til ijada, som på fransk blev til l'éjade, forvansket til le jade;  og i den form kom ordet til Norden.

Prins Henrik store interesse for jade gjorde, at interessen for materialet voksede  i Danmark. Efter prinsens død er en stor del af hans samling af asiatiske jader sat til salg hos Bruun Rasmussen Kunstauktioner, hvor de blev handlet til priser, der langt oversteg vurderingerne.

Referencer

Eksterne henvisninger

Smykkesten
Mineralogi
Siliciumforbindelser
Specifik varmeledningsevne

I fysik er specifik varmeledningsevne eller specifik termisk konduktivitet, k, en stofegenskab, som indikerer stoffets evne til at lede varmeenergi.

Varmeledningsevne er defineret som mængden af varme, Q, overført per tidsenhed t over afstanden L, i retningen vinkelret på tværsnitsarealet A, under en temperaturforskel ΔT, under ligevægtsbetingelser.

 varmeledningsevne = varmestrømshastighed × afstand / (tværsnitsareal × temperaturforskel)

 

SI-enheden for varmeledning er "Watt per meter Kelvin", W/(m·K) = watt per meter per grads temperaturforskel mellem de to temperaturer, dette er også kendt som λ-værdi (lambda værdi).

Varmeledningsevnetabel 
Varmeledningsevnetabel for nogle kendte stoffer, sorteret efter Varmeledningsevne (typisk værdi eller middelværdi):

Kilder/referencer

Se også 
 Varmefylde
 Fase (stof)

Termodynamik
Fysisk størrelse
Mike Patton

Mike Patton (født Michael Allan Patton 27. januar 1968 i Eureka, Californien) er en amerikansk musiker. Han er bedst kendt som forsangeren fra Faith No More, men har også været forsanger i Mr. Bungle (hvilket gik forud for hans engagement i FNM,) Tomahawk, Fantômas og Peeping Tom. Han har også produceret sideprojekter i samarbejde med andre musikere, såsom John Zorn, Dan the Automator, The Melvins, The Dillinger Escape Plan, Melt-Banana, Sepultura, Merzbow, Kool Keith, The X-Ecutioners, Team Sleep, Björk, Subtle, Rahzel, Amon Tobin, Eyvind Kang, Lovage og Kaada. Han var med til at grundlægge Ipecac Recordings med Greg Werckman i 1999, og han har ledet selskabet siden da. I maj 2006 udgav han et nyt album kaldet Peeping Tom med projektet af samme navn. Albummet, som Patton kalder hans version af popmusik, var seks år undervejs og har indslag fra mange af ovennævnte kunstnere, såvel som Massive Attack, Odd Nosdam, Jel, Bebel Gilberto, Kid Koala, Doseone, Norah Jones, og Dub Trio.
Mike Patton har ydermere lavet vokal-arbejde til film, herunder de smittede i I am Legend.

Eksterne henvisninger 
 

Musikere fra USA
Personer fra Californien
Poul Weber

Poul Weber (født 30. december 1949) er en dansk politiker som repræsenterer Venstre. Han var den sidste amtsborgmester for Fyns Amt. Efter 1. januar 2007 er Fyns Amt en del af Region Syddanmark.

Poul Weber blev valgt til amtsborgmester efter hans forgænger, den konservative Jan Boye, blev valgt til borgmester i Odense i kommunalvalget d. 15. november 2005. I det samme valg stillede Weber op til Regionsrådet i Region Syddanmark, hvor han opnåede valg med 8.011 stemmer. Han har tidligere været borgmester i Egebjerg Kommune 1989-2001.

Weber er gift og har 3 børn. Han er frugtavler og har tidligere arbejdet inden for anlægssektoren.

Kilder 

Borgmestre fra Venstre
Amtsborgmestre fra Danmark
Danskere i 1900-tallet
Danskere i 2000-tallet
Livsstilsklub

Livsstilsklubberne er en del af Dansk Firmaidrætsforbund. De enkelte idrætsklubber har hver især mulighed for at oprette en livsstilsklub.
Livsstilsklubberne er for overvægtige der ønsker at opnå et vægttab ved en fornuftig kombination af kost, motion og et godt fællesskab.
Konceptet er bygget op omkring de 8 kostråd kombineret med kalorietælling. Det giver et varigt og stabilt vægttab.
Livsstilsklubberne findes flere steder i landet bl.a. 
Brønderslev
Esbjerg
Frederikshavn
København
Pandrup
Sæby

Den første livsstilsklub startede i Frederikshavn i efteråret 2002. Frederikshavns livsstilsklub blev da drevet af bl.a. Lisbeth Dørum, Agnes Pedersen samt Mette Høholt Frederiksen.
I starten var livsstilsklubberne et samarbejde mellem Dansk Firmaidrætsforbund, Ebeltoft kurcenter og Ubberup højskole. Men Kurcentret og Højskolen trak sig senere ud af samarbejdet.
Kort efter startede endnu en livsstilsklub i Esbjerg og efterfølgende startede flere klubber rundt om i landet.

Referencer 

Ernæring
Sportsorganisationer
Livsstil
Odense Sporvej

Odense Sporvej (OS) åbnede den 11. oktober 1911 og blev nedlagt den 30. juni 1952. Odense Sporvej kørte på normalspor.

Sporvejshistorisk Selskab har bevaret tre sporvogne: motorvogn nr. 12, bivogn nr. 51 og bivogn nr. 59. Motorvognen er køreklar og befinder sig i dag på Sporvejsmuseet Skjoldenæsholm, mens de to bivogne er under restaurering i Odense. Resten af vogne er ophugget. Dette gælder også alle trolleybusser.

Linjer i 1948 

Derudover var der ekstrakørsel mellem Fruens Bøge og væddeløbsbanen på væddeløbsdage, når forholdene tillod det.

Eksterne henvisninger 

 Sporvej: Odense Sporvej
 Sporvognsrejser: Odense Sporveje (OS)

Sporvej
Trafikselskaber i Danmark
Sporveje i Danmark
Etableret i 1911
Ophørt i 1952
Middelalderarkæologi

Middelalderarkæologi er arkæologi, der beskæftiger sig med Europas middelalder.

Uddannelse 
Middelalderarkæologi blev oprettet som fag ved Aarhus Universitet i 1971. Afdeling for Middelalder- og Renæssancearkæologi er i dag en del af Institut for Samfund og Kultur ved Aarhus Faculty of Arts. Faget tilbydes i Danmark kun ved Aarhus Universitet.

Middelalderarkæologien beskæftiger sig med studiet af mennesket gennem iagttagelsen af den materielle kultur. Tidsmæssigt afgrænset beskæftiger middelalderarkæologen sig med perioden fra vikingetid til senmiddelalder (med udvidelsen af fagområdet kommer renæssancen ligeledes ind) og geografisk er det Danmark, Central- og Nordeuropa som er i centrum. Foruden at studere det arkæologiske materiale som fremdrages under arkæologiske udgravninger, beskæftiger middelalderarkæologen sig ligeledes med stående bygninger fra perioden (såsom kirker eller borgruiner), billedligt kildemateriale (såsom kalkmalerier eller romanske stenarbejder) og skriftligt kildemateriale (såsom krøniker eller årbøger). Middelalderarkæologen er ikke som sine kolleger i faget fuldstændig afhængig af det arkæologiske materiale.

Middelalderarkæologien er en ung forskningsdisciplin ved universitetet, men faget har stadig dybe rødder i fortiden. Helt tilbage til 1700- og 1800-tallet findes foregangsmænd som prægede fagets udvikling, men især efter 2. verdenskrig kom der gang i fagets udvikling som følge af store byarkæologiske undersøgelser.

Litteratur 
 Carver, M.; & J. Klápste red. (red. 2011): The Archaeology of Medieval Europe, vol. 2 Twelfth to Sixteenth Centuries. Aarhus. Aarhus University Press.
 Graham-Campell, J.; & M. Valor (red. 2007): The Archaeology of Medieval Europe, vol. 1. Eight to Twelfth Centuries AD. Aarhus. Aarhus University Press.

Eksterne henvisninger 
 Middelalder- og Renæssancearkæologi i Aarhus 

Arkæologi
Videregående uddannelser i Danmark
Arkæologi